Elise Rosalie Auna nimeline Võtikvere raamatuküla kirjanduspreemia

Elise Rosalie Auna nimeline Võtikvere raamatuküla kirjanduspreemia on kirjandusauhind, millega tunnustatakse julge, kujundliku ja elus olulisi probleeme tõstatava loomingu autoreid. 

Auhind asutati 2015. aastal ja see antakse kirjandusuurijale, kes on tõstnud ajaloost esile unustusse vajunud naiskirjanikud ja on olnud märkimisväärne Eesti mälu mõtestaja, või looduslüürikat viljelevale kirjanikule või luuletajale. Auhind antakse üle Võtikvere raamatuküla raamatupäeval iga aasta augustikuus. Auhinnaga kaasneb kunstnik Lilli-Krõõt Repnau kujundatud aukiri ja graafiline leht.

Laureaadid 

 2015 Leena Kurvet-Käosaar, kes on viimastel aastatel publitseerinud mitu teematilist artiklit unustusse vajuvast naiskirjandusest
 2016 Ly Seppel-Ehin, kelle puhul tõsteti esile tegevust luuletajana, haruldastest keeltest tõlkijana, kultuuririkastajana ning elu ja ühiskonna mõtestajana läbi kirjanduse ja psühholoogia
 2017 Eeva Park, kelle loomingu puhul hinnatakse keele kujundlikkust, voolavust, julgust tõsta esile inimsuhete keerulisust ja üksikisiku eksistentsiaalseid küsimusi, ühiskondlikke probleeme, mälu ja ajalugu
 2018 Vahur Afanasjev, "Serafima ja Bogdan"
 2019 Helga Nõu, "Ingel ja idioot", ja Enn Nõu, "Elu ja aeg"

Eesti kirjandusauhinnad